Best FM

Rádio Best FM je súkromná komerčná rozhlasová stanica, ktorá vysiela z Bratislavy.

Multiregionálne rádio, pôvodne pod názvom Rádio Best začalo vysielať v decembri 2007 a v januári 2012 sa pretransformátovalo na Best FM. V súčasnosti vysiela na 16 frekvenciách, online na webe a na satelite Thor 6 (0.8°W)najväčšie hity 60. až 90. rokov a aktuálne spravodajstvo. Do roku 2017 vysielalo v polhodinových blokoch okrem spravodajstva aj dopravný servis. Vysielacia štruktúra obsahovala tiež moderované ranné bloky, večerné relácie, publicistiku a reláciu o politike. V súčasnosti rádio nemá moderované vysielanie, vysiela iba správy každú polhodinu (správy sú predom nahrané, nie sú teda ''naživo'') kde sa striedajú každý deň moderátori Miroslav Held a Lucia Slováková. Počúvanosť rádia je 1,2%, čím je desiatou najpočúvanejšou rozhlasovou stanicou.

Vysielače 
Pokrytie signálom FM rádia Best FM je približne 30% Slovenska, okrem toho vysiela rádio aj online a na satelite Thor 6 (0.8°W).

Referencie

Externé odkazy 
 Pokrytie rádia

Zdroj 
 www.bestfm.sk

Best FM
Vzniklo v 2012